Շոն Քինգսթոն

**Շոն Քինգսթոն** (), իրական անուն՝ **Քիշան Անդերսոն** (,), ամերիկացի երգիչ, ռեփեր, երգերի հեղինակ և դերասան։ Համաշխարհային համբավ ձեռք է բերել 2007 թվականին իր երկրորդ՝ «Beautiful Girls» սինգլի  թողարկումով։

Երգիչը ծնվել է Մայամիում, բայց 6 տարեկանից ապրել է Ճամայկա նահանգի Քինգսթոնում, որտեղից էլ ծագում է նրա բեմական անունը։ 11 տարեկանում առաջին անգամ հայտնվեց ճաղերի հետևում գողության մեղադրանքով։ Դեռահաս տարիքում սկսեց հանդես գալ Մայամիում հիփ-հոփ համարներով, որտեղ գրավեց ազդեցիկ պրոդյուսերի՝ Ջոնաթան Ռոտեմի ուշադրությունը (նրա ենթականերն են՝ Բրիթնի Սփիրսը, 50 Cent-ը, Ռիհաննան)։ Արդեն 16 տարեկանում թողարկվեց Քինսթոնի առաջին սինգլը, «Colors 2007», որից հետո նրա  մասին սկսեցին խոսել որպես ծագող աստղի։

## Կենսագրություն
Չնայած նրան, որ Շոնը ծնվել էր Մայամիում, կյանքի մեծ մասը նա անց է կացրել Ճամայկա նահանգի Քինգսթոնում, որտեղ տեղափոխվել է վեց տարեկանում։ Քաղաքի անունը Շոնի բեմական կեղծանվան մի մասն է դարձել։ Ռեգգի երաժշտության գերաստղ Բուժու Բանթոնը Շոնի մտերիմ ընկերն էր և մի անգամ նրան խորհուրդ էր տվել փորձել իր բախտը երաժշտության ոլորտում։

2007 թվականի ամռանը Քինգսթոնը հրապարակել է իր առաջին՝ *Beautiful Girls* սինլգը, որում օգտագործվել է բասի գիծ և Բեն Քինգի *[[Stand by Me|Stand By Me]]* (1961) երգի տեքստից հատվածներ։ Սինգլը *[[Billboard Hot 100]]* հիթ-շքերթում շուրջ երեք շաբաթ զբաղեցրեց առաջին հորիզոնականը, ինչպես նաև հասել է *[[UK Singles Chart]]* հիթ-շքերթի վերին հորիզոնականներ։ Քինգսթոնի *Me Love* կոմպոզիցիան, որում օգտագործվել էր Լեդ Զեփելին խմբի  *D’yer Mak’er* երգի հատվածները, հիթ-շքերթում  մնաց վեց շաբաթ։

2011 թվականի մայիսի 29-ին Շոն Քինգսթոնը Մայամիում  լուրջ վնասվածքներ է ստացել, երբ ջրային մոտոցիկլով բախվել է կամրջին։ Քինգսթոնը ծանր վիճակում տեղափոխվել է Մայամի-Բիչի հիվանդանոց։ Բժիշկները հայտնել են, որ անում են հնարավոր ամեն ինչ երիտասարդին փրկելու համար, բայց մեծ է նրա մահվան հավանականությունը։ 2011 թվականի մայիսի 30-ին հաղորդվել է, որ երաժշտի վիճակը կայունացվել է, և նա ապաքինվում է։

2018 թվականին համագործակցել է Takagi & Ketra-ի և Giusy Ferreri-ի հետ։ 2020 թվականի հունիսին Շոնը պաշտոնապես հաստատեց, որ աշխատում է The Professional Rapper Boxing League (Պրոֆեսիոնալ բռնցքամարտի լիգա ռեփերների համար) հիմնադրելու վրա։ Նա հայտնեց, որ լիգայի վրա աշխատում են Top Rank և Zuffa LLC ընկերությունները, որոնք նախկինում հիմնել են UFC-ին։ Չհաստատված տեղեկությունների համաձայն՝ «մի քանի հայտնի ռեփեր» համաձայնել են մասնակցել TPRBL-ին։

## Սկավառակագրություն
### Ալբոմներ

* *Sean Kingston* (2007)
* *Tomorrow* (2009)
* *Back 2 Life* (2013)

### Սոլո սինգլներ

### Համատեղ սինգլներ

### Հրավիրված կատարող

## Մրցանակներ և անվանակարգեր
* Image Awards

2008 - Նշանավոր նոր արտիստ (առաջադրվել է)

* MOBO Awards

2007 - Լավագույն ռեգգի ելույթ

* Teen Choice Awards

2007 - Ընտրյալ R’n’B կոմպոզիցիա՝ «Beautiful Girls» 2007- Ամռան ընտրյալ կոմպոզիցիա՝ «Beautiful Girls» (առաջադրվել է)

## Ծանոթագրություններ

## Արտաքին հղումներ
* Official website
* Official UK website
* Sean Kingston’s Koch Records page
* Officiella SonyBMG sidan på Svenska
* DJBooth.net Interview
* Exclusive Music Interview
* Broward-Palm Beach New Times: Man-Child in the Promised Land — Feature article on Kingston
* Sean Kingston YouTube

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի դերասաններ
Կատեգորիա:Ամերիկացի երգիչներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի փոփ երգիչներ
Կատեգորիա:Երաժիշտներ այբբենական կարգով
Կատեգորիա:Ճամայկացի երգիչներ
Կատեգորիա:Ամերիկացի ռեփերներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Բեմական կեղծանուններ